Diari Oficial de la Generalitat Valenciana


Sumari del DOGV 8506, del 14-03-2019 (2019/2006)

RESOLUCIÓ de 13 de febrer de 2019, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a la declaració d'impacte ambiental corresponent a l'expedient 92/02-AIA Requena.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8506

Data del DOGV
:   14-03-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/2006


Data del document
:   13-02-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Requena
    * impacte ambiental

RESOLUCIÓ de 13 de febrer de 2019, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a la declaració d'impacte ambiental corresponent a l'expedient 92/02-AIA Requena. [2019/2006]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental, que estableix la publicació en el Diari Oficial de la Generalitat Valenciana de la declaració d'impacte ambiental, resolc:  
  
  
Publicar en el Diari Oficial de la Generalitat Valenciana la resolució complementària corresponent a l'expedient 92/02-AIA Requena.  
  
  
?»Resolució complementària  
Expedient: 92/02-AIA.  
Títol: modificació de declaració d'interés comunitari: ampliació de planta embotelladora.  
Promotor: Agua Mineral San Benedetto, SA.  
Autoritat substantiva: Conselleria de Medi Ambient, Aigua, Urbanisme i Habitatge.  
Localització: polígon 14, parcel·la 379, partida El Pinarejo, s/n, de San Antonio de Requena.  
  
Vist l'expedient 10/96-AIA del projecte de planta embotelladora d'aigua mineral, sucs naturals, i begudes refrescants, al paratge El Pinarejo del terme municipal de Requena, província de València, promogut per Agua Mineral San Benedetto, SA, del qual es va formular declaració d'impacte ambiental positiva amb condicions amb data 12 d'abril de 1996. Vist l'expedient 92/02-AIA relatiu a l'ampliació d'aquest projecte amb la conseqüent declaració d'impacte ambiental positiva condicionada emesa amb data de 6 de febrer de 2003.  
  
Resultant que amb data de 31 d'octubre de 2008 es va remetre la documentació de projecte de modificació de declaració d'interés comunitari: ampliació de planta embotelladora, per part d'Agua Mineral San Benedetto, SA, en què sol·licita consulta per a la tramitació de la modificació de la declaració d'interés comunitari; que aquesta modificació consisteix en l'ampliació de la capacitat depuradora d'aigües residuals procedents de la planta embotelladora.  
Resultant que amb data de 7 de gener de 2008 es va remetre la documentació complementària per part d'Agua Mineral San Benedetto, SA, en relació amb el programa de vigilància ambiental establit en la declaració d'impacte ambiental de 2002 (expedient 92/02-AIA) i l'ampliació de les explicacions tècniques aportades sobre l'estació depuradora.  
  
Resultant que amb data de 3 de febrer de 2009 es va remetre, per part d'Agua Mineral San Benedetto, SA, la documentació complementària referent a la capacitat depuradora actual de l'estació i la seua ampliació, i el resultat del programa de vigilància ambiental establit en la declaració d'impacte ambiental de 2002 (expedient 92/02-AIA).  
  
Resultant que amb data de 17 de juny de 2009 es remet per part del promotor la documentació complementària referent als documents d'acceptació de residus del corresponent gestor autoritzat, fotografies de l'entorn de la instal·lació i els resultats de les anàlisis dels fangs de la depuradora.  
Considerant que el 24 d'abril de 2008 la Confederació Hidrogràfica del Xúquer va autoritzar l'abocament d'aigües residuals al barranc de los Cañizos en el terme municipal de San Antonio de Requena (València) per a l'ampliació de l'estació depuradora.  
Considerant que les característiques fisicoquímiques de l'efluent de l'ampliació de l'estació depuradora compleix els límits establits en l'autorització de la Confederació Hidrogràfica del Xúquer.  
Considerant que totes les condicions de la declaració d'impacte ambiental 92/02-AIA emesa el 6 de febrer de 2003 són aplicables a l'ampliació proposada, resolc:  
  
Primer  
Considerar vàlida la declaració d'impacte ambiental de l'expedient 92/02-AIA del projecte d'ampliació de planta embotelladora (DIC), al paratge El Pinarejo, del terme municipal de Requena, província de València, promogut per Agua Mineral San Benedetto, SA, que es va formular el 6 de febrer de 2003, i per a aquest són aplicables les condicions establides en la declaració esmentada, a les quals s'afigen les següents:  
  
1. L'abocament d'aigües residuals al barranc de la Fuente de los Cañizos complirà tots els límits, característiques i condicions que estableix la resolució de l'autorització d'abocaments d'aigües residuals, emés per la Confederació Hidrogràfica del Xúquer.  
2. Haurà de dur-se a terme el pla de vigilància ambiental establit per a l'ampliació del projecte, i es donarà compte a aquesta direcció general dels resultats obtinguts per les activitats de control per mitjà d'un informe anual. Aquest inclourà les analítiques realitzades, la gestió realitzada dels diferents tipus de residus generats, així com els llots de depuradora, les mesures establides per al control d'emissió lumínica i documentació fotogràfica de les mesures d'integració paisatgística.  
  
  
Segon  
Es recorda l'obligatorietat del compliment de totes i cada una de les condicions, no modificades per la present resolució complementària, de la declaració d'impacte ambiental, emesa per resolució de la directora general amb data 6 de febrer de 2003.  
  
Tercer  
Notificar a les persones interessades que contra la resolució, ja que no és un acte de tràmit definitiu en via administrativa, no es pot interposar recurs; la qual cosa no és inconvenient perquè es puguen utilitzar els mitjans que en defensa del seu dret s'estimen pertinents.  
  
Quart  
Publicar en el Diari Oficial de la Generalitat Valenciana la present resolució d'impacte ambiental, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
  
València, 27 de juliol de 2009.- La directora general de Gestió del Medi Natural: M. Ángeles Centeno Centeno.»  
  
València, 13 de febrer de 2019.- El director general de Medi Natural i d'Avaluació Ambiental: Antoni Marzo i Pastor.